Source: https://www.oscadnica.sk/obecny-urad/spravne-konania/rozhodnutie-na-vyrub-drevin-312sk.html
Timestamp: 2019-08-21 12:21:48+00:00

Document:
Správne konania - Rozhodnutie na výrub drevín - Oficiálna stránka obce Oščadnica
Správne konania - Rozhodnutie na výrub drevín
TÝŽDEŇ: 3004
CELKOM: 701555
pre žiadateľa: STRABAG Pozemné a inžinierske staviteľstvo s.r.o., Mlynské nivy 61/A, Bratislava
Č. j. OÚ-551/2019 V Oščadnici, dňa 15.04.2019
Obec Oščadnica, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií z orgánov štátnej správy na obce a na vyššie územné celky v znení neskorších predpisov a podľa § 69 písm. d) a h) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), na základe podanej žiadosti, STRABAG Pozemné a inžinierske staviteľstvo s.r.o., Mlynské nivy 61/A, Bratislava, zo dňa 19.03.2019, podľa § 47 ods. 3, § 48 ods. 1 zákona a v súlade s ustanovením § 46 zákona č.71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) vydáva
A. s ú h l a s
na výrub 35 ks drevín a náletového krovitého porastu o výmere 175 m2, ktoré rastú v miestnej časti „Zagrapa“ na pozemku KN-C č. 14165 a na brehu rieky Oščadničanka KN-C č. 171/1, 1162/1, 5758/2, 1644/1, 1693/2, 1698/14, 1698/8, 1698/20, 1698/21, 1698/22 , druh pozemku: trvalý trávny porast v k. ú. Oščadnica.
6 ks smrek obyčajný (Picea abies) s obvodom kmeňa 44 cm až 116 cm
14 ks jelša sivá (Alnus incana) s obvodom kmeňa 56 cm až 151 cm
1 ks agát biely (Robinia pseudoacacia) s obvodom kmeňa 48 cm
8 ks vŕba krehká (Salix euxina) s obvodom kmeňa 48 cm až 172 cm
6 ks jaseň štíhly (Fraxinus excelsior) s obvodom kmeňa 57 cm až 65 cm
175 m2- náletový krovitý porast
Podľa § 82 ods. 12 zákona správny orgán určuje nasledovné podmienky vykonávania výrubu :
1. Výrub dreviny je potrebné zrealizovať odborným spôsobom v čase mimo hniezdneho obdobia najneskôr do 30.04.2019, alebo od 01.10.2019 do 30.04.2020.
2. Výrub bude realizovať žiadateľ.
3. Pri výrube chrániť pred poškodením ostatné stromy, ktoré rastú v bezprostrednej blízkosti.
4. Drevná hmota po výrube bude využitá vlastníkom dreviny, alebo odvezená na povolené miesto zneškodnenia.
5. Konáre a zvyšky po výrube budú odvezené a využité na ďalšie zhodnotenie do 30 dní odo dňa uskutočnenia výrubu.
V súlade s § 48 ods. 1 zákona správny orgán ukladá žiadateľovi finančnú n á h r a d u :
Indexovanú finančnú náhradu vo výške 9.446,86 € uhraďte najneskôr do 15 dní odo dňa nadobudnutia právoplatnosti tohto rozhodnutia na účet SK45 0900 0000 0050 7723 8765 Obce Oščadnica.
Žiadateľ, STRABAG Pozemné a inžinierske staviteľstvo s.r.o., Mlynské nivy 61/A, Bratislava, požiadal dňa 19.03.2019 Obec Oščadnica o udelenie súhlasu na výrub 35 ks drevín a náletového krovitého porastu o výmere 175 m2, ktoré rastú v miestnej časti „Zagrapa“ na pozemku KN-C č. 14165 a na brehu rieky Oščadničanka KN-C č. 171/1, 1162/1, 5758/2, 1644/1, 1693/2, 1698/14, 1698/8, 1698/20, 1698/21, 1698/22 , druh pozemku: trvalý trávny porast v
k. ú. Oščadnica.
Žiadosť bola odôvodnená tým, že výrub dreviny je potrebný z dôvodu realizácie výstavby kanalizácie a vodovodu a z hľadiska BOZP na stavbe „Zásobovanie vodou, odkanalizovanie a čistenie odpadových vôd regiónu Stredné Kysuce“.
Na základe podaného návrhu, správny orgán písomne oznámil začatie konania a pre objektívne posúdenie veci nariadil ústne pojednávanie spojené s miestnym zisťovaním. Pri miestnej ohliadke dňa 02.04.2019 boli posúdené dôvody výrubu a premeraný obvod kmeňov vo výške 130 cm nad zemou. Bolo konštatované, že dreviny bránia realizácii výstavby predpokladanej trasy kanalizácie a vodovodu a BOZP na stavbe „Zásobovanie vodou, odkanalizovanie a čistenie odpadových vôd regiónu Stredné Kysuce“.
Jedná sa o dreviny druhu: 6 ks smrek obyčajný (Picea abies) s obvodom kmeňa 44 cm až 116 cm,
14 ks jelša sivá (Acer) s obvodom kmeňa 56 cm až 151 cm, 1 ks agát biely (Robinia pseudoacacia) s obvodom kmeňa 48 cm, 8 ks vŕba krehká (Salix euxina) s obvodom kmeňa 48 cm až 172 cm,
6 ks jaseň štíhly (Fraxinus excelsior) s obvodom kmeňa 57 cm až 65 cm a 175 m2- náletový krovitý porast.
Po vydaní súhlasu môžu byť predmetné dreviny vyrúbané.
Vzhľadom na horeuvedené skutočnosti, Obec Oščadnica rozhodla tak, ako je uvedené vo výrokovej časti tohto rozhodnutia.
Proti tomuto rozhodnutiu sa možno podľa § 53 a § 54 správneho poriadku odvolať v lehote 15 dní
od jeho doručenia. Podané odvolanie má odkladný účinok. Odvolanie sa podáva na správny orgán, ktorý rozhodnutie vydal. O podanom odvolaní bude konať ako odvolací orgán Okresný úrad životného prostredia v Čadci. Toto rozhodnutie je po vyčerpaní riadnych opravných prostriedkov preskúmateľné súdom v zmysle § 247 a nasl. Občianskeho súdneho poriadku.
STRABAG Pozemné a inžinierske staviteľstvo s.r.o., Mlynské nivy 61/A, Bratislava
SVP š.p., OZ Piešťany, Nábrežie Ivana Krasku 3/834, Piešťany, 921 80
Okresný úrad, odbor starostlivosti o živ.prostredie, Palárikova 91, Čadca, 022 01
Lesy SR, š.p., OZ Čadca, Ľudmily Podjavorinskej 2207, Čadca , 022 01
SIŽP, inšpektorát OP Žilina, Legionárska 5, P.O.BOX 163, 012 05 Žilina
Posledná aktualizácia: 15. 5. 2019 16:35

References: § 2
 § 69
 § 47
 § 48
 § 46
 § 82
 § 48
 § 53
 § 54
 § 247